2023 ऑस्ट्रेलियन ओपन
साँचा:Infobox tennis event 2023 ऑस्ट्रेलियन ओपन 16-29 जनवरी 2023 के बीच मेलबर्न पार्क में आयोजित किया गया एक ग्रैंड स्लैम स्तर का टेनिस टूर्नामेंट था। यह ऑस्ट्रेलियन ओपन का 111वां संस्करण था, और ओपन एरा में 55वां। यह साल का पहला प्रमुख टूर्नामेंट होता है। इस टूर्नामेंट में पुरुषों और महिलाओं के लिये एकल, युगल और मिश्रित युगल में पेशेवर खिलाड़ियों के लिए कार्यक्रम शामिल थे। जूनियर और व्हीलचेयर खिलाड़ियों ने भी एकल और युगल टूर्नामेंट में भाग लिया। पिछले वर्षों के दौरान, टूर्नामेंट का मुख्य प्रायोजक किआ था। नोवाक जोकोविच ने पुरुषों का एकल खिताब जीत, यह उनका दसवां ऑस्ट्रेलियन ओपन खिताब और कुल मिलाकर 22वां प्रमुख खिताब था, जिससे उन्होंने राफेल नडाल के सर्वकालिक रिकॉर्ड की बराबरी कर ली। जोकोविच को कोविड-19 का टीका नहीं लगवाने के कारण तीन साल का प्रतिबंध हटने के बाद इस साल उन्हे खेलने की अनुमति दी गई थी। 2022 में निर्वासित होने के बाद उन पर प्रतिबंध लगाया गया था, क्योंकि ऑस्ट्रेलिया के कानूनों के अनुसार 2022 में टूर्नामेंट खेले जाने पर देश में प्रवेश करने के लिए प्रत्येक विदेशियों को टीका लगाया जाना आवश्यक था, लेकिन टीकाकरण की आवश्यकता को अब हटा दिए जाने के बाद प्रतिबंध हटा दिया गया।] नडाल गतवर्ष चैंपियन थे, लेकिन इस बार दूसरे दौर में मैकेंज़ी मैकडोनाल्ड से हार गए। आर्यना सबालेंका ने महिलाओं का खिताब जीता, जो उनका पहला प्रमुख एकल खिताब था। एशले बार्टी महिला एकल में मौजूदा चैंपियन थीं, लेकिन उन्होंने मार्च 2022 में खेल से संन्यास ले लिया था। COVID-19 महामारी के कारण पिछले दो आयोजनों में क्षमता प्रतिबंधों के बाद, 2020 के बाद पहली बार दर्शकों की पूरी क्षमता के साथ वापसी हुई, जिसका लक्ष्य 900,000 प्रशंसकों को पार करना था। 1953 में अपने पहले एकल खिताब की सत्तरवीं वर्षगांठ को चिह्नित करने के लिए, केन रोज़वेल ने चैंपियन को पुरुष एकल ट्रॉफी प्रदान की। बिली जीन किंग ने अपनी 1968 की जीत की पचपनवीं वर्षगांठ पर महिला एकल ट्रॉफी प्रदान की। एलेना रयबाकिना द्वारा चौथे दौर में दुनिया की नंबर 1 इगा स्विएटेक के बाहर होने के साथ, यह ओपन एरा में ऑस्ट्रेलियन ओपन का पहला संस्करण बन गया, जिसमें क्वार्टर फाइनल में किसी भी लिंग के शीर्ष दो एकल खिलाड़ियों में से कोई भी शामिल नहीं था। यह आखिरी ऑस्ट्रेलियन ओपन टेनिस चैंपियनशिप थी जो सोमवार को आयोजित की गई थी और जनवरी 2024 से, यह टूर्नामेंट रविवार को शुरू होगा जो की 14 जनवरी 2024 को होगा।